Եվա Մայ

**Եվա Մարիա Մանդլ** (գերմաներեն՝ *Eva Maria Mandl,* ), առավել հայտնի է **Եվա Մայ** բեմական անունով. ավստրիացի դերասանուհի։  1924 թվականին ինքնասպան է եղել՝ կրակելով իր սրտին:

## Կենսագրություն
Եվա Մարիա Մանդլը ծնվել է 1902 թվականի մայիսի 29-ին: Դերասանուհի Միա Մայի և հրեական ծագումով ավստրիացի կինոռեժիսոր Ջո Մայի դուստրն էր. ծնողներն ամուսնացել էին աղջկա ծնվելուց յոթ շաբաթ առաջ:

Եվան իր կինոդեբյուտը կատարել է հոր նկարահանած *«Die geheimnisvolle Villa»* (1914) ֆիլմում: 1918 թվականից նա աշխատել է «Ring-Film GmbH»-ում, որի կառավարիչ Մանֆրեդ Լիբենաուն աշխատում էր նաև որպես ռեժիսոր՝ Էրիկ Լունդ կեղծանվամբ։ Նրանք ամուսնացել են, երբ Մայը 16 տարեկան էր։ Այդ ընթացքում Մայը նկարահանվել է մի շարք ֆիլմերում, որոնցից են *«Erträumtes»-ը* (1918), *«Sadja»-ն* (1918) և *«The Bride of the Incapacitated»-ը* (1919)։ Կարճ ժամանակ անց Լունդը և Մայը ստեղծել են իրենց սեփական «Եվա Մայ» սերիալը, որի սցենարները գրել է Մայը։

1920-ական թվականներին Մայն աշխատել է հոր հետ, նկարահանվել *«Սուրբ պարզության լեգենդը»* (1920) և *«Երիտասարդ մայրիկը»* (1921) ֆիլմերում: Մայի հետ դժվար էր աշխատել, նա հաճախ վիճում էր հոր հետ։ Դերասանուհին աշխատել է նաև այլ ռեժիսորների հետ. նրանց թվում են Կառլ Գրյունը  («Շարոլեի կոմսը», 1922), Մաքս Մաքը (Չղջիկ (օպերետ), 1923)։ Նա դերակատարմամբ հանդես է եկել Ալֆրեդ Աբելի հետ *«Scheine des Todes»* (1923) ֆիլմում, որը նկարահանել է նրա երկրորդ ամուսինը՝ Լոթար Մենդեսը։ Եվա Մայի մասնակցությամբ առավել հաջողված ֆիլմերն են համարվում Կոնրադ Վայդտի նկարահանած *«Պագանինին»* (1923) և Պոլ Հարթմանի *«Հին Հայդելբերգը»* (1923)։ Նրա մասնակցությամբ վերջին ֆիլմը եղել է *Der geheime Agent* -ը (1924 թ.):

Մայն ամուսնացել է երրորդ անգամ, սակայն Մանֆրեդ Նոան ու նա կարճ ժամանակ անց բաժանվել են։ Այն բանից հետո, երբ Ֆրից Մանդլը հրաժարվել է ամուսնանալ իր հետ, Եվա Մայն ինքնասպան է եղել: Դրանից մեկ տարի առաջ նա ինքնասպանության մեկ փորձ արդեն կատարել էր՝ կտրելով իր դաստակներն այն բանից հետո, երբ Ռուդոլֆ Զիբերը խզել էր նրանց նշանադրությունը և փոխարենն ամուսնացել Մարլեն Դիտրիխի հետ:

## Ընտրված ֆիլմագրություն
* *Die geheimnisvolle Villa* (1914)
* *[[:en:Sadja|Sadja]] / Սաջա* (1918)
* *Կախարդված արքայադուստրը* (1919)
* *Պետական դատախազ Ջորդանը* (1919)
* *Irrlicht* (1919)
* *Սուրբ Մենարի փերին* (1919)
* *Սև մարգարիտներ* (1919)
* *Հիմար սիրտը* (1919)
* *Սիրո պատվիրանը* (1919)
* *Անաշխատունակների հարսնացուն* (1919)
* *Կյանքի հորձանուտում* (1920)
* *Սուրբ պարզության լեգենդը* (1920)
* *Der Henker von Sankt Marien* (1920)
* *Junge Mama /Երիտասարդ մայրիկը* (1921)
* *Ամազոնը* (1921)
* *Der Graf von Charolais* (1922)
* *Էսեքսի կոմսը* (1922)
* *Նորին Գերազանցությունը Մադագասկարից* (1922)
* *Պագանինի* (1923)
* *Հին Հայդելբերգ* (1923)
* *Die Fledermaus* (1923)
* *[[:en:Der geheime Agent|Der geheime Agent]] / Գերագույն գործակալը* (1924)

## Մատենագրություն
* Barton, Ruth. *Hedy Lamarr: The Most Beautiful Woman in Film*. University Press of Kentucky, / Բարթոն, Ռութ։ *Հեդի Լամար. Կինոյի ամենագեղեցիկ կինը* ։ Կենտուկիի համալսարանի հրատարակչություն, 2010թ.
* Bergfelder, Tim & Bock, Hans-Michael. *The Concise Cinegraph: Encyclopedia of German*. Berghahn Books, 2009։
* EHA = Evelyn Hampicke: *Eva May – Schauspielerin*. In: *CineGraph – Lexikon zum deutschsprachigen Film*, Lg. 24 (1994)

## Ծանոթագրություններ


## Արտաքին հղումներ
* 

Կատեգորիա:1902 ծնունդներ
Կատեգորիա:1924 մահեր
Կատեգորիա:20-րդ դարի դերասանուհիներ
Կատեգորիա:Ավստրիացի դերասանուհիներ
Կատեգորիա:Ավստրիացի կինոդերասանուհիներ
Կատեգորիա:Դերասանուհիներ այբբենական կարգով
Կատեգորիա:Ինքնասպան դերասանուհիներ
Կատեգորիա:Կին սցենարիստներ
Կատեգորիա:Համր կինոյի դերասաններ